SKRIFTLIG FORESPOERGSEL E-2005/97 af Felipe Camisón Asensio (PPE) til Kommissionen (11. juni 1997)

Om: Ulemperne ved SIMULCRYPT-systemet i forbindelse med digitale tv-tjenester

Kommissionen er sandsynligvis bekendt med, at bestyrelsen for DVB (Digital Video Broadcasting) paa sit moede i Genève den 16. april 1997 med hensyn til digitale tv-tjenester besluttede at udskyde behandlingen af Simulcrypt-systemet som europaeisk standard, indtil specificeringen teknisk set er fuldfoert. Saaledes anvendes den kendte del 1 af Simulcrypt-specificeringen, som er den del, der allerede er udviklet af DVB, som teknisk specifikation (TS) dog uden status som europaeisk standard. Foelgelig maa det forventes, at der ikke vil foreligge en faerdig europaeisk »Simulcrypt«-standard foer i slutningen af 1997 eller i begyndelsen af 1998.

Paa den anden side blev det faelles interface for digitale modtagere (som skal gennemfoeres i overensstemmelse med Multicrypt-konceptet) godkendt af DVB i maj 1996 efter at vaere blevet ratificeret af de nationale standardiseringsorganer over 10 aar, og det blev formelt vedtaget af CENELEC som europaeisk standard i februar 1997. Specifikationen af det faelles interface er ogsaa blevet godkendt af Digital Audiovisual Council (DAVIC) som sikkerhedsinterface samt af det amerikanske FCC (gennem dettes NRSS-organ) som eneste operative element.

I forbindelse hermed og idet tjenester under Multicrypt-konceptet til forskel fra tjenester under Simulcrypt-konceptet er omfattet af en europaeisk standard, oenskes det oplyst:

hvilken holdning Kommissionen i betragtning af denne alvorlige ulempe med hensyn til Simulcrypt-systemets standardiseringsgrad har til denne ugunstige situation, hvilke negative virkninger den kan give anledning til i forbindelse med opfyldelsen af formaalet om inden for den stoerst mulige informative mangfoldighed snarest muligt at kunne udbyde digitale tv-tjenester til alle borgere?

og helt konkret: boer EU-medlemsstaterne traeffe saerlige forholdsregler, indtil den fulde Simulcrypt-specifikation foreligger som europaeisk standard, med henblik paa at godkende markedsfoeringen af den? Er GD IV i betragtning af den forudsigelige forsinkelse tilhaenger af at lette eller fremskynde gennemfoerelsen af Simulcrypt trods den manglende standardisering?

Svar afgivet paa Kommissionens vegne af Martin Bangemann (17. juli 1997)

Europa-Parlamentets og Raadets direktiv af 24. oktober 1995, om standarder for transmission af tv-signaler (95/47/EF ((EFT L 281 af 23.11.1995. ))) blev vedtaget enstemmigt af Raadet den 24. oktober 1995, efter at forslaget havde opnaaet stort flertal i Parlamentet.

Direktivet stiller krav om, at der benyttes standardiserede transmissionssystemer til digital-tv. I forbindelse med adgangsstyring for digitale betalings-tv-tjenester kraeves det endvidere, at alt relevant forbrugerudstyr indeholder en dekoder, der er i overensstemmelse med det faelles europaeiske krypteringssystem, og at operatoerer af adgangsstyringstjenester tilbyder deres tjenester til tv-selskaber paa rimelige og ikke-diskriminerende vilkaar. Formaalet med disse krav er at sikre, at alle udbydere af betalings-tv-tjenester kan levere deres program til alle forbrugere.

Direktivet indeholder ingen saerlige tekniske regler ud over de ovennaevnte krav, der skal sikre, at systemerne til adgangsstyring fungerer i praksis.

Under digital-tv-transmissionsprojektet (DVB) er der udviklet to forskellige tekniske metoder - Simulcrypt og Multicrypt - til sikring af, at adgangsstyringssystemer og forbrugerudstyr kan fungere sammen i tilfaelde af, at der er mere end ét adgangsstyringssystem i brug paa markedet. Begge metoder kan i praksis bruges til at naa dette maal. Direktivet indeholder hverken krav om eller forbud mod at benytte en bestemt metode.

Ifoelge DVB-procedurerne er begge systemer indsendt til de europaeiske standardiseringsorganisarioner med henblik paa standardisering. Tidsplanen for standardiseringen forventes ikke at give anledning til praktiske problemer med indfoerelsen paa markedet.